ประกาศกระทรวงศึกษาธิการประกาศกระทรวงศึกษาธิการเรื่องการจัดตั้งคณะกรรมการประสานและส่งเสริมการศึกษาเอกชนจังหวัดพ.ศ. ๒๕๕๗ ตามที่พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม(ฉบับที่ ๓) พ.ศ. ๒๕๕๓ได้กำหนดให้มีเขตพื้นที่การศึกษาประถมศึกษาและเขตพื้นที่การศึกษามัธยมศึกษาเป็นหน่วยงานส่งเสริมสถานศึกษาเอกชนดังนั้น เพื่อให้การประสานส่งเสริมและสนับสนุนสถานศึกษาเอกชนด้านวิชาการและด้านการพัฒนาบุคลากรในแต่ละจังหวัดมีความเป็นเอกภาพและมีประสิทธิภาพประกอบกับมติคณะกรรมการส่งเสริมการศึกษาเอกชนในการประชุมครั้งที่ ๑/๒๕๕๗ เมื่อวันที่ ๖ กุมภาพันธ์ ๒๕๕๗เห็นสมควรเสนอให้รัฐมนตรีว่าการกระทรวงศึกษาธิการกำหนดให้มีการจัดตั้งคณะกรรมการประสานและส่งเสริมการศึกษาเอกชนจังหวัดอาศัยอำนาจตามความในมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการจึงออกประกาศการจัดตั้งคณะกรรมการประสานและส่งเสริมการศึกษาเอกชนจังหวัดดังต่อไปนี้ข้อ ๑ ประกาศนี้เรียกว่าประกาศกระทรวงศึกษาธิการ เรื่องการจัดตั้งคณะกรรมการประสานและส่งเสริมการศึกษาเอกชนจังหวัด พ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกระทรวงศึกษาธิการเรื่อง การจัดตั้งคณะกรรมการประสานและส่งเสริมการศึกษาเอกชนในระดับจังหวัด ประกาศณ วันที่ ๒๐ ธันวาคม ๒๕๕๓ข้อ ๔ ในประกาศนี้ประธานกรรมการ หมายความว่าประธานกรรมการประสานและส่งเสริมการศึกษาเอกชนจังหวัดกรรมการ หมายความว่ากรรมการประสานและส่งเสริมการศึกษาเอกชนจังหวัดผู้แทนโรงเรียนเอกชนหมายความว่า ผู้รับใบอนุญาต ผู้อำนวยการ ผู้จัดการหรือผู้บริหารของโรงเรียนนอกระบบสำนักงาน หมายความว่าสำนักงานคณะกรรมการส่งเสริมการศึกษาเอกชนข้อ ๕ ให้มีคณะกรรมการประสานและส่งเสริมการศึกษาเอกชนจังหวัดยกเว้นกรุงเทพมหานคร จังหวัดปัตตานี จังหวัดยะลา จังหวัดนราธิวาส จังหวัดสตูลและจังหวัดสงขลาข้อ ๖ คณะกรรมการประสานและส่งเสริมการศึกษาเอกชนจังหวัดประกอบด้วย(๑) ผู้อำนวยการสำนักงานเขตพื้นที่การศึกษาประถมศึกษาทุกเขตในจังหวัดและผู้อำนวยการสำนักงานเขตพื้นที่การศึกษามัธยมศึกษาที่รับผิดชอบพื้นที่จังหวัดเป็นที่ปรึกษาคณะกรรมการ(๒) กรรมการซึ่งเป็นผู้แทนหน่วยงานราชการ ได้แก่รองผู้อำนวยการสำนักงานเขตพื้นที่การศึกษาประถมศึกษาทุกเขตที่ดูแลโรงเรียนเอกชนผู้อำนวยการกลุ่มส่งเสริมสถานศึกษาเอกชนสำนักงานเขตพื้นที่การศึกษาประถมศึกษาทุกเขตยกเว้นเขต ๑ผู้อำนวยการสำนักงานส่งเสริมการศึกษานอกระบบและการศึกษาตามอัธยาศัยจังหวัดประธานกรรมการอาชีวศึกษาจังหวัด(๓) กรรมการผู้แทนโรงเรียนเอกชนประเภทสามัญศึกษา ระดับก่อนประถมศึกษาระดับประถมศึกษา ระดับมัธยมศึกษา ระดับละไม่เกินสองคนผู้แทนโรงเรียนเอกชนประเภทอาชีวศึกษาไม่เกินสองคนผู้แทนโรงเรียนเอกชนนอกระบบไม่เกินสองคนผู้แทนสมาคมเกี่ยวกับการบริหารโรงเรียนเอกชนสมาคมละหนึ่งคนแต่ไม่เกินจังหวัดละสามคนกรณีจังหวัดที่มีจำนวนเขตพื้นที่การศึกษาประถมศึกษา ๕ เขตขึ้นไปอาจมีกรรมการผู้แทนโรงเรียนเอกชนเพิ่มขึ้นได้อีกระดับหรือประเภทละหนึ่งคน(๔) กรรมการตามข้อ ๖ (๑) (๒) และ (๓) เลือกกรรมการตามข้อ ๖ (๓)เป็นประธานกรรมการ(๕) กรรมการตามข้อ ๖ (๑) (๒) (๓) และ (๔) เสนอชื่อศึกษานิเทศก์จากสำนักงานเขตพื้นที่การศึกษาประถมศึกษาในจังหวัดหรือศึกษานิเทศก์จากสำนักงานเขตพื้นที่การศึกษามัธยมศึกษาที่รับผิดชอบพื้นที่จังหวัดที่มีความรู้ความเชี่ยวชาญด้านการศึกษาเอกชน ไม่เกินสองคนเป็นกรรมการ(๖) กรรมการตามข้อ ๖ (๑) (๒) (๓) และ (๔) เสนอชื่อบุคคลภายนอกที่มีความรู้ความเชี่ยวชาญด้านการศึกษาเอกชนไม่เกินสองคนเป็นกรรมการผู้ทรงคุณวุฒิกรรมการตามข้อ ๖ (๑) (๒) (๓) และ (๔)อาจเสนอชื่อบุคคลภายนอกเป็นที่ปรึกษาคณะกรรมการด้วยก็ได้(๗) ผู้อำนวยการกลุ่มส่งเสริมสถานศึกษาเอกชนสำนักงานเขตพื้นที่การศึกษาประถมศึกษาเขต ๑ เป็นกรรมการและเลขานุการและให้ประธานกรรมการเสนอชื่อบุคคลภายนอกซึ่งมิใช่กรรมการทำหน้าที่ผู้ช่วยเลขานุการหนึ่งคนข้อ ๗ วิธีการคัดเลือกกรรมการตามข้อ๖ (๓) ให้สำนักงานเขตพื้นที่การศึกษาประถมศึกษาเขต ๑ประสานให้โรงเรียนเอกชนในจังหวัดดำเนินการคัดเลือกกรรมการผู้แทนโรงเรียนเอกชนและประสานงานให้สมาคมเกี่ยวกับการบริหารโรงเรียนเอกชนในจังหวัดดำเนินการคัดเลือกกรรมการผู้แทนสมาคมเกี่ยวกับการบริหารโรงเรียนเอกชนให้เป็นไปตามจำนวนที่กำหนดไว้โดยขึ้นบัญชีสำรองไว้ระดับหรือประเภทละไม่เกินสองคนกรณีเป็นโรงเรียนในระบบที่เปิดสอนเกินกว่าหนึ่งระดับหรือประเภทให้มีผู้แทนได้เพียงระดับหรือประเภทเดียวข้อ ๘ จังหวัดใดมีโรงเรียนไม่ครบระดับหรือประเภทที่กำหนดไว้ตามข้อ๖ (๓)หรือไม่มีสมาคมเกี่ยวกับการบริหารโรงเรียนเอกชนให้ถือว่ามีกรรมการครบองค์ประกอบเท่าที่มีอยู่ข้อ ๙ ให้กรรมการตามข้อ๖ (๓) (๔) (๕) และ (๖) อยู่ในตำแหน่งคราวละสามปี และอาจได้รับการแต่งตั้งอีกได้ในกรณีที่กรรมการตามข้อ ๖ (๓) (๔) (๕) และ (๖) พ้นจากตำแหน่งตามวาระแต่ยังมิได้แต่งตั้งกรรมการขึ้นใหม่ให้กรรมการซึ่งพ้นจากตำแหน่งปฏิบัติหน้าที่ไปพลางก่อนจนกว่าจะได้มีการแต่งตั้งกรรมการขึ้นใหม่ในกรณีที่ประธานกรรมการพ้นจากตำแหน่งก่อนครบวาระหรือไม่สามารถปฏิบัติหน้าที่ได้ให้นำวิธีการตามข้อ๖ (๔) มาใช้ในการคัดเลือกประธานกรรมการและให้อยู่ในตำแหน่งเพียงเท่าวาระที่เหลืออยู่ของผู้ซึ่งตนแทนในกรณีที่กรรมการตามข้อ ๖ (๓) พ้นจากตำแหน่งก่อนครบวาระหรือไม่สามารถปฏิบัติหน้าที่ได้ให้ผู้ได้รับการขึ้นบัญชีสำรองตามลำดับเป็นกรรมการแทนกรณีผู้ได้รับการขึ้นบัญชีสำรองได้รับการแต่งตั้งเป็นกรรมการครบแล้วให้นำวิธีการตามข้อ ๗มาใช้ในการคัดเลือกกรรมการแทนตำแหน่งที่ว่างและให้อยู่ในตำแหน่งเพียงเท่าวาระที่เหลืออยู่ของผู้ซึ่งตนแทนในกรณีที่กรรมการตามข้อ ๖ (๕) (๖)พ้นจากตำแหน่งก่อนครบวาระหรือไม่สามารถปฏิบัติหน้าที่ได้ให้นำวิธีการตาม ข้อ ๖ (๕)(๖) มาใช้ในการคัดเลือกกรรมการตามข้อ ๖ (๕) (๖) ตามแต่กรณีและให้อยู่ในตำแหน่งเพียงเท่าวาระที่เหลืออยู่ของผู้ซึ่งตนแทนข้อ ๑๐ ให้สำนักงานเขตพื้นที่การศึกษาประถมศึกษาเขต ๑ ส่งรายชื่อกรรมการตามข้อ ๖ (๓) (๔) (๕) และ (๖) ผู้ช่วยเลขานุการและบัญชีรายชื่อสำรองตามข้อ ๗ ให้สำนักงานออกประกาศแต่งตั้งกรรมการข้อ ๑๑ ในกรณีที่จังหวัดใดมีสำนักงานเขตพื้นที่การศึกษาประถมศึกษาเพียงเขตเดียวให้ถือว่าเป็นสำนักงานเขตพื้นที่การศึกษา เขต ๑ ตามประกาศนี้ข้อ ๑๒ คณะกรรมการประสานและส่งเสริมการศึกษาเอกชนจังหวัดมีหน้าที่ดังนี้(๑)ประสานงานกับหน่วยงานที่เกี่ยวข้องเพื่อส่งเสริมการพัฒนาผู้บริหาร ครู นักเรียน และโรงเรียนเอกชนทุกประเภททุกระดับ(๒) เสนอโครงการพัฒนาการศึกษาเอกชนต่อสำนักงานเขตพื้นที่การศึกษาประถมศึกษาและสำนักงานคณะกรรมการส่งเสริมการศึกษาเอกชนและดำเนินโครงการพัฒนาผู้บริหารและครูโรงเรียนเอกชนของจังหวัด(๓) รับฟังปัญหาจากผู้รับใบอนุญาต ผู้อำนวยการ ผู้จัดการ ผู้บริหารครู บุคลากรทางการศึกษา นักเรียน ผู้ปกครอง และสถานประกอบการเพื่อเสนอแนะต่อสำนักงานเขตพื้นที่การศึกษาประถมศึกษาสำนักงานคณะกรรมการส่งเสริมการศึกษาเอกชน กระทรวงศึกษาธิการและหน่วยงานที่เกี่ยวข้อง(๔) ดำเนินการอื่นตามที่คณะกรรมการส่งเสริมการศึกษาเอกชนหรือสำนักงานคณะกรรมการส่งเสริมการศึกษาเอกชนมอบหมายข้อ ๑๓ ให้ดำเนินการแต่งตั้งกรรมการให้แล้วเสร็จภายใน๙๐ วัน นับแต่วันที่ประกาศนี้มีผลใช้บังคับข้อ ๑๔ ให้กรรมการตามประกาศกระทรวงศึกษาธิการเรื่อง การจัดตั้งคณะกรรมการประสานและส่งเสริมการศึกษาเอกชนในระดับจังหวัด ประกาศณ วันที่ ๒๐ ธันวาคม ๒๕๕๓ ยังคงปฏิบัติหน้าที่ต่อไปจนครบวาระหรือจนกว่าจะมีการแต่งตั้งกรรมการตามประกาศนี้ข้อ ๑๕ ให้เลขาธิการคณะกรรมการส่งเสริมการศึกษาเอกชนรักษาการให้เป็นไปตามประกาศนี้ประกาศณ วันที่ ๒๔ กุมภาพันธ์ พ.ศ. ๒๕๕๗จาตุรนต์ฉายแสงรัฐมนตรีว่าการกระทรวงศึกษาธิการปริยานุช/ผู้จัดทำ๓๑ มีนาคม ๒๕๕๗โชติกานต์/ผู้ตรวจ๑๗ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๓ ง/หน้า ๒๒/๒๕ มีนาคม ๒๕๕๗